laion/Wikipedia-Exotic huggingface dataset:
სულიური

სულიური (ისლ. Súlur) — მთა ისლანდიაში. მდებარეობს ქვეყნის ჩრდილო ნაწილში, ნორდურლანდ-ისტრის რეგიონში. წარმოადგენს ჩამქრალი ვულკანის — კედლინგის სისტემის ნაწილს, რომელიც მეზობლად მდებარეობს. გაწოლილია ქალაქ აკურეირის სამხრეთ-დასავლეთით. სულიურს აქვს ორი მწვერვალი, რომელთაგან უფრო მაღალი აღწევს 1213 მ-ს, უფრო დაბალი — 1144 მ-ს. სულიური მოქცეულია 500 მეტრიან ბაზალტურ ძირზე. მწვერვალი ძირითადად ნაგებია მანათობელი რიოლითებით. მთის მასივი, რომელშიც შედის კედლინგი და სულიური შეიცავს აგრეთვე რამდენიმე მწვერვალს, რომელთაგან აღსანიშნავია: ლიტლი-კრუმი და სტორი-კრუმი. ქვემოთში, მთებს შორის შემონახულია მყინვარის ნარჩენები. კედლინგ — სულიურის ვულკანური სისტემა პოპულარულია ტურისტებს შორის. სულიური — ინფორმაცია (ინგლისური)
V (მომღერალი)

კიმ თე ჰიონი (კორ. 김태형; დ. 30 დეკემბერი, 1995), ცნობილია სასცენო სახელით V — სამხრეთკორეელი მომღერალი, მსახიობი, კორეული პოპჯგუფის — BTS-ის წევრი. კიმ თე ჰიონი დაიბადა 1995 წლის 30 დეკემბერს, დეგუში, სამხრეთ კორეაში. ოჯახში არსებული სამი შვილიდან ყველაზე უფროსია. საშუალო სკოლაში დაიწყო საქსოფონზე დაკვრა, თუმცა სამ წელიწადში თავი დაანება მის შესწავლას, რადგანაც დაკვრის ტექნიკის გაუმჯობესებას ვერ ახერხებდა. 2014 წელს ხელოვნების უმაღლესი სასწავლებელი დაამთავრა და გლობალურ კიბერუნივერსიტეტში ჩააბარა. 2013 წლის 13 ივნისს შედგა თეჰიონის დებიუტი, როგორც BTS-ის წევრის, სინგლით «No More Dream» , ალბომიდან «2 Cool 4 Skool». 2016 წლის 28 თებერვალს დაანონსდა, რომ თეჰიონი სადებიუტო როლს შეასრულებდა სერიალში «Hwarang». BTS დაარქივებული 2019-03-27 საიტზე Wayback Machine. [1] ↑ 글로벌사이버대, 지구에 희망 전할 '힐링아티스트'를 발굴하다.
ოკეანეთის ფეხბურთის კონფედერაცია

ოკეანეთის ფეხბურთის კონფედერაცია (ინგლ. Oceania Football Confederation) — საფეხბურთო ორგანიზაცია, რომელიც აკონტროლებს ფეხბურთს ოკეანეთში. მისი მოვალეობაა სხვადასხვა საკლუბო და სანაკრებო ტურნირების გამართვა და ორგანიზება თავისი წევრი ქვეყნების წარმომადგენლებისთვის. ოფკ დაარსდა 1966 წელს. 1996 წელს ფიფა-მ დაადასტურა ოფკ როგორც სრულფასოვანი კონფედერაცია და გამოყო მისთვის ადგილი თავის კომიტეტში. 2006 წლის 1 იანვარს ოკეანეთის კონფედერაცია დატოვა ავსტრალიის ნაკრებმა. კონფედერაციის ამჟამინდელ წევრებს მხოლოდ ახალი ზელანდიის ნაკრებს უასპარეზია მსოფლიო ჩემპიონატზე. ორივე შემთხვევაში, 1982 და 2010 წლებში, ახალი ზელანდიის ნაკრები ჯგუფურ ეტაპზე გამოეთიშა ტურნირს. ამერიკის სამოის ფეხბურთის ფედერაცია კუკის კუნძულების საფეხბურთო ასოციაცია ფიჯის საფეხბურთო ასოციაცია კირიბატის საფეხბურთო ასოციაცია 1 ახალი კალედონიის ფეხბურთის ფედერაცია ახალი ზელანდიის საფეხბურთო ასოციაცია ნიუეს საფეხბურთო ასოციაცია 1 პაპუა ახალი გვინეას საფეხბურთო ასოციაცია სამოას ფეხბურთის ფედერაცია სოლომონის კუნძულები ფეხბურთის ფედერაცია ტაიტი ფეხბურთის ფედერაცია ტონგას საფეხბურთო ასოციაცია ტუვალუს საფეხბურთო ასოციაცია 1 ვანუატუს ფეხბურთის ფედერაცია 1 არ არის ფიფა-ს წევრი ოფიციალური საიტი ოკეანეთის ფეხბურთის კონფედერაცია Soccerlens-ზე ↑ Oceania Football ოფიციალური საიტი.
ფუად სინიორა

ფუად სინიორა (არაბ. فؤاد السنيورة დ. 22 ნოემბერი, 1943, სიდონი, ლიბანი) — ლიბანის სახელმწიფო და პოლიტიკური მოღვაწე, ლიბანის პრეზიდენტის მოვალეობის შემსრულებელი 2007-2008 წლებში და პრემიერ-მინისტრი 2005-2009 წლებში. დაიბადა 1945 წლის 22 ნოემბერს სიდონში სუნიტი მუსულმანის ოჯახში. დაასრულა ბეირუთის ამერიკული უნივერსიტეტი, სადაც მოგვიანებით დაბრუნდა როგორც მასწავლებელი. შემდეგ მუშაობდა ბანკში. მოგვიანებით დანიშნეს ფინანსთა მინისტრად. იყო ცნობილი პოლიტიკოსის რაფიკ ჰარირის მეგობარი და ცნობილი გახდა თავისი ლიბერალური და ანტისირიული გამოსვლებით. ფუად სინიორა პოლიტიკურ არენაზე გამოჩნდა მას შემდეგ, რაც სათავეში ჩაუდგა ლიბანის ცენტრალური ბანკის სარევიზიო კომიტეტს. 1982 წელს რაფიკ ჰარირმა იგი მიიწვია თავისი ფინანსური იმპერიის სამართავად. დღესდღეობით იგი ახლობლობს მის შვილ საად ჰარირისთან. ფუად სენიორა ფინანსთა მინისტრი იყო 1992-1998 და 2000-2004 წლებში, რაფიკ ჰარირის მთავრობის პერიოდში. 1998 წელს იგი დაადანშაულეს კორუფციაში, რაც გახდა მისი კონფლიქტის მიზეზი პრეზიდენტ ემილ ლაჰუდთან. 2000 წელს ჰარირის გამარჯვების შემდეგ ფუად სინიორა კვლავ დაუბრუნდა თანამდებობას და მას მოუხსნეს ბრალდება. 2002 წელს სინიორამ გაატარა საგადასახადო რეფორმა. 2007 წელს ემილ ლაჰუდის საპრეზიდენტო უფლებამოსილების შეწყვეტის შემდეგ გახდა პრეზიდენტის მოვალეობის შემსრულებელი და ეს თანამდებობა ეკავა 2008 წლის 25 მაისამდე, მანამ, სანამ ახალ პრეზიდენტად არ აირჩიეს მიშელ სულეიმანი. Official Website: Fuad Siniora Profile: Fuad Siniora BBC News, May 28, 2008 Siniora reappointed as Lebanon PM BBC News, May 28, 2008 Siniora, Fuad End This Tragedy Now: Israel Must Be Made to Respect International Law Washington Post, August 9, 2006
საად ჰარირი

რაფიკ ჰარირი (არაბ. سعد الدين رفيق حريري‎ დ. 18 აპრილი, 1970, ერ-რიადი, საუდის არაბეთი) — ლიბანის სახელმწიფო და პოლიტიკური მოღვაწე, ლიბანელი მილიარდერი, პრემიერ-მინისტრი 2009-2011 წლებში და 2016-2020 წლებში. არის ლიბანის მოკლული პრემიერ-მინისტრის რაფიკ ჰარირის შვილი. მამის მკვლელობის შემდეგ სათავეში ჩაუდგა მამამისის დაარსებულ პოლიტიკურ პარტიას მოძრაობა მომავლისათვის და ასევე 14 მარტის მოძრაობას. რამდენიმე წელი საზღვარგარეთ იმყოფებოდა, 2014 წლის 8 აგვისტოს დაბრუნდა ლიბანში და უკვე 3 ნოემბერს დანიშნეს პრემიერ-მინისტრად. საად ჰარირი არის რაფიკ ჰარირისა და მისი პირველი ცოლის ნიდალ ალ-ბუსტანის (წარმოშობით ერაყელი) შვილი. დაიბადა და გაიზარდა ერ-რიადში. არაბულის გარდა საუბრობს ინგლისურ და ფრანგულ ენებზე. დაასრულა ჯორჯტაუნის უნივერსიტეტი ბიზნესის მართვის სპეციალობით, შემდეგ დაბრუნდა ლიბანში და მამამისის ბიზნესში ჩაერთო. მამის გარდაცვალების შემდეგ მისი ქონება 4,1 მლრდ დოლარს შეადგენდა. ჟურნალ Forbes-ის მიხედვით მილიარდერთა სიაში იგი 522-ე ადგილზეა. 2005 წლის 20 აპრილს იგი სათავეში ჩაუდგა სუნიტურ პოლიტიკურ პარტიას „მოძრაობა მომავლისათვის“. 2009-2011 წლებში ეკავა ქვეყნის პრემიერ-მინისტრის თანამდებობა. 2016 წლის 18 დეკემბრიდან მეორე ვადით დაიკავა პრემიერ-მინისტრის თანამდებობა. გადადგა 2020 წლის 21 იანვარს მასობრივი პროტესტების ფონზე. Future Movement’s Official Site დაარქივებული 2011-02-23 საიტზე Wayback Machine. March 14 Alliance’s Official Site დაარქივებული 2017-11-11 საიტზე Wayback Machine. To Live and Die in Beirut, A portfolio of Saad Hariri ↑ Lebanon protests: New government ends months of deadlock. BBC News (2020-01-21). ციტირების თარიღი: 2020-01-22.
შერონ კოვაქსი

შერონ კოვაქსი ცნობილი სასცენო სახელით Kovacs (დ. 15 აპრილი, 1990) — ნიდერლანდელი მომღერალი. დაწყებითი განათლება ეინდჰოვენში (ნიდერლანდები) მიიღო, სწავლობდა როქ სითს ინსტიტუტში. უნივერსიტეტი დაამთავრა 2013 წელს. 2014 წელს იგი მუშაობდა პროდიუსერ ოსკარ ჰოლმანთან ერთად, როდესაც ჩაწერა მისი პირველი სინგლი „My love", რომელიც ნაწილობრივ კუბაში შეიქმნა. მისი როგორც მომღერლის კარიერა დაიწყო 2014 წელს, ნიდერლანდურ რადიო-კონკურსში გამარჯვებით.  2014 წელს მან ასევე მონაწილეობა მიიღო სხვადასხვა ქვეყნის კონცერტებში, რამაც კიდევ უფრო შეუწყო ხელი მის პოპულარობას. დიდი წარმატება იყო 2014 წლის 2 ოქტომბერს კიდევ ერთი ტელე-კონკურსის მოგება, რამაც ის მთელ ნიდერლანდებში ცნობილი გახადა. მისი ჟანრი ძირითადად მოიცავს Soul & Jazz-ს. ამ ჟანრში მას უკვე ათამდე პრიზი აქვს მოპოვებული. მისი პირველი ალბომი Shades of black 2015 წლის აპრილში გამოვიდა. ამ ალბომიდან მსმენელს განსაკუთრებით მოეწონა „The devil you know' და „50 Shades of black. სიმღერის ტექსტსაც და მუსიკასაც ის თავად ქმნის. მომღერლის განცხადებით, სიმღერების წერის ადრეულ წლებში მასზე იმოქმედა როგორც ჩრდილო-ევროპულმა ფოლკოლრმა, აღმოსავლურმა კულტურამ და თეოლოგიამ. მისი თქმით, ის მომავალშიც მსგავს სტილში აპირებს შემოქმედების გაგრძელებას და ასევე აპირებს უფრო ღრმად შეისწავლოს როგორ აზიური, ისე სკანდინავიური და კელტური კულტურა. შეგიძლიათ იხილოთ მედიაფაილები თემაზე „შერონ კოვაქსი“ ვიკისაწყობში. ოფიციალური საიტი ↑ Albums by Kovacs: Discography, songs, biography, and listening guide – Rate Your Music. rateyourmusic.com. ↑ Kovacs biografie დაარქივებული 2019-03-28 საიტზე Wayback Machine. , 3FM.nl. ↑ Winnaar Radio 6 Award Beste Soul & Jazz Talent. NPO Radio 6 Soul & Jazz. დაარქივებულია ორიგინალიდან — 2015-12-22. ციტირების თარიღი: 2017-12-31.
აზიის ფეხბურთის კონფედერაცია

აზიის ფეხბურთის კონფედერაცია (ინგლ. Asian Football Confederation) — საფეხბურთო ორგანიზაცია, რომელიც აკონტროლებს ფეხბურთს აზიასა და ავსტრალიაში. მისი მოვალეობაა სხვადასხვა საკლუბო და სანაკრებო ტურნირების გამართვა და ორგანიზება თავისი წევრი ქვეყნების წარმომადგენლებისთვის. კონფედერაცია დაარსდა 1954 წელს. მისი შტაბ-ბინა მდებარეობს მალაიზიის ქალაქ კუალა-ლუმპურში. 2013 წლიდან ორგანიზაციის პრეზიდენტია ბაჰრეინის სამეფო ოჯახის წევრი სალმან ბინ იბრაგიმ ალ-ხალიფა. კონფედერაციის წევრთა ეროვნულ ნაკრებებს შორის მსოფლიო ჩემპიონატზე საუკეთესო შედეგი დააფიქსირა სამხრეთ კორეის ნაკრებმა, რომელმაც 2002 წლის მუნდიალზე მეოთხე ადგილი დაიკავა. აზიის ფეხბურთის კონფედერაციის ორგანიზებით ყოველ ოთხ წელიწადში ერთხელ ტარდება აზიის თასი, რომელიც ყველაზე მეტჯერ მოგებული აქვს იაპონიის ნაკრებს (4-ჯერ). ↑ AFC.
სტეფანე მღებრიშვილი

სტეფანე მღებრიშვილი (დ. 3 აგვისტო, 1979, თბილისი), ცნობილი თავისი სასცენო სახელით სტეფანე — ქართველი მომღერალი, სიმღერების ავტორი და ჯგუფ Stephane & 3G-ის წევრი. დაიბადა თბილისში 1979 წლის 3 აგვისტოს. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ისტორიის ფაკულტეტი. გამოცემული აქვს ალბომები: „სტეფანე“ (1999), "ლ„უსახელო“ (2002), „საუკეთესო სიმღერების კრებული“ (2004). 2002 წელს გამართა სოლო-კონცერტი სპორტის სასახლეში. არის ავტორი ვარდების რევოლუციის ჰიმნისა „ახალი დღე“; ლაურეატი კონკურსებისა: „მეგა“, „ოვაცია“, „სულიკო“ და სხვა. 2010 წელს იყო პირველი ქართველი შემსრულებელი, რომელმაც დაიპყრო MTV Europe. 2011 წელს მონაწილეობა მიიღო შოუში MTV Live Georgia. 2012-2013 წლებში იყო მეგა "ლ„შოუ ვოისის“ მწვრთნელი. 2017-2018 წლებში რეიტინგული მეგა შოუს "/„X ფაქტორი“ – ჟიურის წევრი, ასევე პროექტ "ნიჭიერის" ჟიურის წევრი. საკუთარი სიმღერის რიმეიქზე "დამიბრუნდი" გადაიღო ვიდეორგოლი, რომელმაც რამდენიმე მილიონი ნახვა მოუტანა და „რადიო ჰოლდინგ ფორტუნას“ მიერ გამართულ წლის სიმღერის დაჯილდოების ცერემონიალზე „რადიო ფორტუნას რჩეულად“ დასახელდა, ასევე მოიპოვა მთავარი ჯილდო წლის „სიმღერის სტატუსი“. პროდიუსერი, „არტფორუმის“ დამაარსებელი. მეფერება წვიმა მზე და შოკოლადები ჯადოსნური ღამე წავიდეთ მარი ერთი სიყვარულის ამბავი (დუეტი ლელა წურწუმიასთან) მოვა (დუეტი თამუნა ამონაშვილთან) დიდხანს გელოდი Fly with me ხელები (დუეტი მაია დარსმელიძესთან) ჩემი აღარა ხარ მორჩა დამიბრუნდი დამღალე სტეფანე მღებრიშვილი — საქართველოს ბიოგრაფიული ლექსიკონი YouTube-ის ოფიციალური არხი ↑ Brey, Marco. (2009-02-18) Stephane & 3G to represent Georgia in Moscow. EBU. ციტირების თარიღი: 2009-02-18.
იოდა

იოდა — „ვარსკვლავური ომების“ ფრანშიზის პერსონაჟი, შექმნილი ჯორჯ ლუკასის მიერ. პირველად გამოჩნდა ფილმში „იმპერიის საპასუხო შეტევა“ (1980). ორიგინალურ ფილმებში იგი ლუკ სკაიუოკერის მასწავლებელია და ამზადებს გალაქტიკურ იმპერიასთან საბრძოლველად. წინარეისტორიის ტრილოგიაში იგი არის ჯედაების ორდენის უმაღლესი მასწავლებელი და კლონ მოიერიშეთა მაღალი რანგის გენერალი. გარდაცვალების დროისთვის („ჯედაის დაბრუნება“, 1983), 900 წლის ასაკში, იგი ითვლებოდა „ვარსკვლავური ომების“ კანონის უხუცეს პერსონაჟად („ძალის გამოღვიძებაში“ მაზ კანატას (1000 წელი) გამოჩენამდე. იოდა ვუკიპედიაში, „ვარსკვლავური ომების“ ვიკიში იოდა — კინოფილმების ინტერნეტ მონაცემთა ბაზა (ინგლისური) ↑ The Making of Yoda. ↑ Cut Scenes: Dogabah. ↑ Dogabah Second Unit Still. ↑ Deep Roy as Yoda. დაარქივებულია ორიგინალიდან — 2014-07-14. ციტირების თარიღი: 2018-01-01.
ლიბერიის ადმინისტრაციული დაყოფა

ლიბერია ადმინისტრაციულად იყოფა 15 საგრაფოდ, რომლებიც თავის მხრივ იყოფიან 68 რაიონად, ხოლო რაიონები კლანებად. 1847 წელს, დამოუკიდებლობის მოპოვების შემდეგ ლიბერია იყოფოდა ხუთ საგრაფოდ: გრანდ-კეიპ-მაუნტი, მონტსერადო, გრანდ-ბასა, სინო და მერილენდი. 1964 წელს პრეზიდენტმა უილიამ ტაბმენმა ჩამოაყალიბა შემდეგი საგრაფოები: გრანდ-ჯედე, ნიმბა, ბონგი და ლოფა. 1984 წელს სამუელ დოუმ შექმნა გრანდ-კრუს და ბომის საგრაფოები, ხოლო 1985 წელს მარგიბი და რივერ-სესი. უკანასკნელი ორი საგრაფო რივერ-გი (2000 წ.) და გბარპოლუ (2001 წ.) შეიქმნა პრეზიდენტ ჩარლზ ტეილორის მიერ. *გბარპოლუს საგრაფო გამოეყო ლოფის საგრაფოს 2001 წელს. ** რივერ-გის საგრაფო გამოეყო გრანდ-ჯიდეს საგრაფოს 2000 წელს. ლიბერიის საგრფაოები ლიბერიის რაიონები
ბომის საგრაფო

ბომის საგრაფო (ინგლ. Bomi County) — საგრაფო ლიბერიაში. მდებარეობს ქვეყნის დასავლეთ ნაწილში. დაარსდა 1984 წელს საგრაფოს ადმინისტრაციული ცენტრია ქალაქი ტაბმენბერგი. ფართობი — 1 942 კმ², მოსახლეობა — 84 119 კაცი (2008 წ.). დასავლეთიდან ესაზღვრება გრანდ-კეიპ-მაუნტის საგრაფო, ჩრდილოეთიდან — გბარპოლუს საგრაფო, აღმოსავლეთიდან მონტსერადოს საგრაფო, ხოლო სამხრეთიდან — ატლანტის ოკეანე. საგრაფო იყოფა ოთხ რაიონად: დეუინის რაიონი ქლეის რაიონი მექის რაიონი სენჯეჰის რაიონი Bomi County Profile (DOC) Voting Among the Ruins Liberia: Bomi County Launches "Operation Breakthrough"
ვარსკვლავური ომები: უკანასკნელი ჯედაი (საუნდტრეკი)

ფილმის ვარსკვლავური ომები: უკანასკნელი ჯედაი მუსიკის ავტორია კომპოზიტორი ჯონ უილიამსი. დირიჟორები არიან უილიამსი და უილიამ როსი. ოფიციალური საუნდტრეკი გამოვიდა Walt Disney Records-ზე 2017 წლის 15 სექტემბერს, digipak CD, ციფრულ და ნაკადოვან ფორმატებში. ყველა სიმღერის ავტორი — ჯონ უილიამსი. ↑ „Star Wars: The Last Jedi Original Motion Picture Soundtrack From Oscar®-Winning Composer John Williams Available Today, დეკემბერი 15“ (პრეს-რელიზი). ბერბანკი, კალიფორნია: Walt Disney Records. PR Newswire. დეკემბერი 15, 2017. ციტირების თარიღი: დეკემბერი 16, 2017. ↑ ARIA Chart Watch #452. auspOp (დეკემბერი 23, 2017). დაარქივებულია ორიგინალიდან — დეკემბერი 4, 2019. ციტირების თარიღი: დეკემბერი 23, 2017. ↑ "Soundtrack / John Williams – Star Wars - The Last Jedi" (ჰოლანდიურად). Ultratop.be. Hung Medien. წაკითხვის თარიღი დეკემბერი 23, 2017. ↑ "Soundtrack / John Williams – Star Wars - The Last Jedi" (ფრანგულად). Ultratop.be. Hung Medien. წაკითხვის თარიღი დეკემბერი 23, 2017. ↑ „Soundtrack ალბომების და სიმღერების ისტორია ჩარტებში (Canadian Albums)“. Billboard. წაკითხვის თარიღი დეკემბერი 30, 2017. ↑ „Dutchcharts.nl – Soundtrack / John Williams – Star Wars - The Last Jedi“ (ჰოლანდიურად). Hung Medien. წაკითხვის თარიღი დეკემბერი 23, 2017. ↑ "Offiziellecharts.de – Soundtrack / John Williams – Star Wars - The Last Jedi" (გერმანულად). GfK Entertainment Charts. წაკითხვის თარიღი დეკემბერი 22, 2017. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. წაკითხვის თარიღი დეკემბერი 29, 2017. ↑ NZ Heatseeker Albums Chart. Recorded Music NZ (დეკემბერი 25, 2017). ციტირების თარიღი: დეკემბერი 22, 2017. ↑ "20171222 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი დეკემბერი 23, 2017. ↑ Top 100 Álbumes — Semana 51: 15.12.2017 al 21.12.2017 Spanish (PDF). Productores de Música de España. ციტირების თარიღი: დეკემბერი 29, 2017. ↑ "Soundtrack / John Williams – Star Wars - The Last Jedi". Swisscharts.com. Hung Medien. წაკითხვის თარიღი დეკემბერი 27, 2017. ↑ "20171222 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი დეკემბერი 23, 2017. ↑ „Soundtrack ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი დეკემბერი 27, 2017.
ერმაკი (მრავალმნიშვნელოვანი)

ერმაკი შეიძლება აღნიშნავდეს: ერმაკი — კაზაკთა ატამანი ერმაკი — ქალაქი ყაზახეთში „ერმაკი“ — ყინულმჭრელი
ერმანი

ერმანი — ჯავის მუნიციპალიტეტის სოფლების შუა ერმანისა და ქვემო ერმანის საერთო ისტორიული სახელწოდება. ერმანი მდებარეობს მდ. დიდი ლიახვის სათავეში, ისტორიულ მაღრან-დვალეთში. ქსნის ერისთავთა საგვარეულო მატიანე „ძეგლი ერისთავთა“ (XIV ს.) სოფელს უწოდებს „ერემანის“, ხოლო გერმანელი მოგზაური იოჰან გიულდენშტედტი (XVIII ს.) – „ერემას“. შუა საუკუნეებში ერმანი მაღრან-დვალეთთან ერთად შედიოდა ქსნის საერისთავოს შემადგენლობაში. შემორჩენილია გვიანდელი შუა საუკუნეების ოთხკუთხა გეგმით ნაგები კოშკები. ერმანის მიდამოები მდიდარია მინერალური წყლებით. გვასალია ჯ., ენციკლოპედია „საქართველო“, ტ. 3, თბ., 2014. — გვ. 66.
ელისაბედ წერეთელი

ელისაბედ გიორგის ასული წერეთელი (დ. 1857 — გ. 4 იანვარი, 1942, თბილისი) — ქართველი მეცენატი ქალი. იყო სალომე ერისთავის ასული წერეთელის (გ. 4 იანვარი, 1900, დაბა საჩხერე, დაკრძ. ჯრუჭის მონასტერში) რძალი. 1909 წელს ელისაბედ წერეთლის ინიციატივით საჩხერეში გაიხსნა ქალთა ორწლიანი სასწავლებელი. საჩხერეში მისი თაოსნობით აშენდა ეკლესია, სადაც მისი როგორც ქტიტორის ფრესკა არსებობს საჩხერის წმინდა ნინოს სახელობის საკათედრო ტაძარში. ელისაბედის სახელს უკავშირდება საჩხერეში პირველი ბიბლიოთეკა-სამკითხველო, კლუბი, თეატრალური საზოგადოების ჩამოყალიბება, საავადმყოფო, მდინარე ყვირილაზე ხის ხიდის მშენებლობა, ვიწროლიანდაგიანი რკინიგზა და რკინიგზის სადგურის შენობა. საქართველოს გასაბჭოების შემდეგ ქონება ჩამოართვეს, თვითონ კი თბილისში ცხოვრობდა. 1942 წლის 4 იანვარს, 85 წლის ასაკში, საავადმყოფოში გარდაიცვალა, იქიდანვე გამოასვენეს და დაკრძალეს ვერის სასაფლაოზე. გაზეთი „ივერია“, 1900, 4 იანვარი
ახალქალაქის მიწისძვრა

ახალქალაქის მიწისძვრა — ძლიერი მიწისძვრა თბილისის გუბერნიის ახალქალაქის მაზრაში 1899 წლის 19 (31) დეკემბერს. მიწისძვრის ძალა შეადგენდა 6.3 M w {\displaystyle M_{\mathrm {w} }} . დაიღუპა 247 ადამიანი. მიწისძვრას ახალქალაქში მსხვერპლი არ მოჰყოლია. მნიშვნელოვნად დაზიანდა ბარალეთის სოფლის თემის სოფლები, სადაც კომპაქტურად იყვნენ ჩასახლებულნი ოსმალეთიდან დევნილი სომხები. სახლების ნგრევის მიზეზი ძირითადადგ განპირობებული იყო შენობების არამყარი კონსტრუქციით. მიწისძვრის შემდეგ კატასტროფის ადგილზე სპეციალურად მივლენილი იყო ვალერიან ვებერი. 1900 წლის თებერვალში ვ. ვებერმა განმეორებით მოიარა დაზარებული რეგიონი და აღწერა მიწისძვრით დაზარალებული 50-ზე მეტი სოფელი. აღნიშნული კვლევა მან გამოაქვეყნა რუსეთის საიმპერატორო გეოგრაფიულ საზოგადოებაში და გამოთქვა ვარაუდი რომ მიწისძვრის ეპიცენტრი წარმოადგენდა სამსრის ქედი მერიდიანულ მიმართულებით. ვებერის მიერ მოგროვებული მასალა გადასცეს ივანე მუშკეტოვს, რომელიც 1900 წლის აპრილის თვეში მივლინებულ იქნა დაზარალებულ რეგიონში. ამავდროულად კავკასიის განყოფილების მიერ რეგიონში 200-დე დასახლებულ პუნქტში დარიგდა კითხვარები, რის შედეგადაც შეგროვდა 250-მდე პასუხი. სწორედ აღნიშნული გამოკითხვა დაედო საფუძვლად შემდგომში მიწისძვრის დეტალური რუქის შექმნას. განმეორებითი ბიძგები გრძელდებოდა, როგორც 19 დეკემბერს ასევე შემდეგი 2 კვირა. 19 დეკემბერს მიწისძვრა 4-ჯერ განმეორდა, რომელთაგან პირველი 5 წუთი გრძელდებოდა. მიწისძვრის შედეგების კვლევა გეოლოგიური კომიტეტის მიერ გამოქვეყნდა 1903 წელს. გაზეთი „ივერია“, 1900, 4 იანვარი Мушкетов И. В. Материалы по Ахалкалакскому землетрясению 19-го декабря 1899 г. - СПб., 1903. - XI, 80 с. : ил. - (Труды Геол. ком. Нов. сер. ; вып. 1) ვიკისაწყობში არის გვერდი თემაზე: ახალქალაქის მიწისძვრა ↑ M. Elashvili, Z. Javakhishvili. Seismic Network of Georgia. Past, Present and Future. - Institute of Geophysics, National Survey for Seismic protection of Georgia ↑ И.Р.Г.О., т. XIII, №5
Star Wars (Main Title)

„Star Wars (Main Title)“ — 1977 წლის ინსტრუმენტული კომპოზიცია და სინგლი. მისი ავტორია ჯონ უილიამსი. იგი არის „ვარსკვლავური ომების“ ფილმების სერიის მთავარი მუსიკალური თემა. კომპოზიცია შესრულებულია ლონდონის სიმფონიური ორკესტრის მიერ. იგი იქცა ჰიტად აშშ-ში (#10) და კანადაში (#13) იმავე წლის შემოდგომაზე. სინგლის B-მხარეზე შეტანილია „Cantina Band“, კიდევ ერთი კომპოზიცია ფილმების სერიიდან, კერძოდ – პირველი ფილმიდან. იმავე, 1977 წელს, მეკოს მიერ გამოშვებული კომპოზიციის საკუთარი, დისკო ვერსია მოხვდა ჩარტებში იმავე პერიოდში, რაც უილიამსის ორიგინალური ვერსია. „ვარსკვლავური ომების“ მთავარი თემის საკუთარი ვერსია პატრიკ გლისონმა გამოუშვა ორიგინალური საუნდტრეკის გამოსვლის შემდეგ. ეს ვერსია გამოვიდა საფრანგეთში. ↑ RPM 100 Singles: ოქტომბერი 8, 1977 ↑ RPM Adult Contemporary, სექტემბერი 24, 1977 ↑ Joel Whitburn's Top Pop Singles 1955-1990 - ISBN 0-89820-089-X ↑ Billboard Adult Contemporary: სექტემბერი 17, 1977 ↑ CASH BOX Top 100 Singles, სექტემბერი 17, 1977 ↑ Top 200 Singles of '77 – Volume 28, No. 11, დეკემბერი 31 1977. RPM. Library and Archives Canada. ციტირების თარიღი: თებერვალი 1, 2017. ↑ Top 100 Hits of 1977 ↑ Billboard, დეკემბერი 24, 1977. ↑ https://www.discogs.com/Patrick-Gleeson-Star-Wars-Theme/release/9072488
ბონგის საგრაფო

ბონგის საგრაფო (ინგლ. Bong County) — საგრაფო ლიბერიაში. მდებარეობს ქვეყნის ჩრდილო-დასავლეთ ნაწილში. დაარსდა 1964 წელს. საგრაფოს ადმინისტრაციული ცენტრია ქალაქი გბარნგა. ფართობი — =8 754 კმ², მოსახლეობა — 328 919 კაცი (2008 წ.). დასავლეთიდან ესაზღვრება გბარპოლუსა და მონტსერადოს საგრაფო, ჩრდილოეთიდან — ლოფის საგრაფო და გვინეა, აღმოსავლეთიდან ნიმბის საგრაფო, ხოლო სამხრეთიდან — გრანდ-ბასა, მარგიბი და მონტსერადო. საგრაფო იყოფა რვა რაიონად: ფუამის რაიონი ჯორკელეს რაიონი კოკოიის რაიონი პანტა-კრის რაიონი სალალის რაიონი სანაეის რაიონი სუაკოკოს რაიონი ზოტის რაიონი Cuttington Chronicle დაარქივებული 2021-05-07 საიტზე Wayback Machine. - Student Newspaper US-based United Bong County Association website United Bong County Association - Bong County factsheet July 2005 Profile of Bong County - UNMIL The Bong Town community on the web დაარქივებული 2009-04-02 საიტზე Wayback Machine.
მცხეთის ებრაული ეპიტაფია (1938)

მცხეთის ებრაული ეპიტაფია — ებრაული დამწერლობით შესრულებული წარწერა საფლავის ქვაზე, აღმოჩენილი მცხეთაში ბებრის ციხესთან 1938 წლის შემოდგომაზე. წარწერები ნაპოვნია საბეითლო პუნქტისათვის შენობის საძირკვლის ჩასაყრელად მუშაობის დროს. წარწერის პირვანდელი ადგილსამყოფელი დადგენილი არ არის. წარწერა მოთავსებულია საფლავის ქვაზე, რომლის სიგრძე 82 სმ-ს აღწევს. სიგანე მერყეობს 36-46 სმ შორის. ქვის სისქე 12 სმ-ია. ქვა, რომელზედაც წარწერაა მოთავსებული, თავის ზედა ნაწილში წააგავს სამკუთხედს, რომელიც ბოლოვდება ზევით აშვერილი, დაახლოებით 2 სმ სიმაღლის მქონე წაწვეტილი თავებით. ქვაზე ქვევით, მარცხენა მხარეს, ამოკვეთილია გამოსახულება პურისა, თასისა და სურისა. ქვის ზედა ნაწილში გამოსახული უნდა იყოს ხონჩა, რომლის ფარგლებშიაც მოთავსებულია წარწერა. წარწერა, რომელსაც 18X21 სმ სივრცე უჭირავს, ხუთი სტრიქონისაგან შედგება. სტრიქონების სიგრძე თანაბარი არ არის, მაშინ როდესაც პირველი ორი სტრიქონის სიგრძე 23-24 სმ-ს უდრის, მესამე სტრიქონის სიგრძე 22 სმ-ს არ აღემატება, ხოლო მეოთხისა — 16-ს. ყველაზე მოკლეა უკანასკნელი (მეხუთე) სტრიქონი, რომლის სიგრძე 12 სმ-ს უდრის. הדן קברה דיוסף בר האון (?) דבור למב ואף שלום אההו דכור בשלמה ეს საფლავი (არის) იოსებ ბარ ჰაზანისა (?). ხსენებულ (იყავნ იგი) ნეტარად; და აგრეთვე შალლუმ, ძმა მისი, ხსენებულ (იყავნ) მშვიდობით. აღნიშნული წარწერები გაშიფრულია აკადემიკოს გიორგი წერეთლის მიერ, რომელმაც მართლწერაში რიგი სხვაობები შეამჩნია და თავისსავე კვლევაში აღნიშნა. მცხეთის ებრაული ეპიტაფია (1872) გ. წერეთელი, „მცხეთის ახლადაღმოჩენილი ებრაული წარწერა“, თბ., 1940, გვ. 419-425 ↑ ივ. ჯავახიშვილი, „კომუნისტი“, 1938, 23 დეკემბერი
The Saints Are Coming

„The Saints are Coming“ — შოტლანდიური პანკ-როკ ჯგუფ Skids-ის მესამე სინგლი. შეტანილია მის 1979 წლის სადებიუტო ალბომში Scared to Dance. სიმღერა იქცა მსოფლიო #1 ჰიტად, როდესაც მისი საკუთარი ვერსია 2006 წელს ჩაწერეს U2-მ და Green Day-მ. 2008 წელს ახალი ვერსია ჩაწერა Von Thronstahl-მა. სიმღერის ტექსტი, რომელშიც ნახსენებია შტორმები და წყალდიდობები, უფრო აქტუალური გახდა ქარიშხალ კატრინას შემდეგ. 2006 წლის სექტემბერში ცნობილი გახდა, რომ U2-მ და Green Day-მ ჩაწერეს მისი საკუთარი ვერსია, რომელიც საქველმოქმედო ფარგლებში გაიყიდებოდა. ↑ BBC News, U2 to join forces with Green Day
მცხეთის ებრაული ეპიტაფია (1872)

მცხეთის ებრაული ეპიტაფია — ებრაული დამწერლობით შესრულებული წარწერა საფლავის ქვაზე, აღმოჩენილი თბილისსა და მცხეთას შორის გზის მშენებლობის დროს. თავდაპირველად მოხდა ნეკროპოლის ნაშთის მიკვლევა, სადაც არაერთი ქვაყითი იქნა აღმოჩენილი. 1872 წელს ფრიდრიხ ბაიერნის მიერ მთავრობისადმი თხოვნის შემდეგ მოხდა აღნიშნული აღმოჩენის მეცნიერულად შესწავლა. მან თავისი კვლევები გაზეთ „Кавказ“ სამ ნოემბერში გამოაქვეყნა სათაურით „Исследования древних гробниц близ д. Мцхета, произведенных г. Байерном летом 1871 года“. საფლავის ქვა აღმოჩენილი იქნა არა ზედაპირზე არამედ უშუალოდ ქვაყუთში. აღსანიშნავია რომ ქვაყუთში მხოლოდ წარწერიანი ქვა იყო აღმოჩენილი. წარწერა პირველად წაიკითხა დ. ხვოლსონმა და მისი კვლევები გამოაქვეყნა 1884 წელს. წარწერის დაზიანების, ასევე მასზე უშუალოდ წვდომის არქონის გამო გართულდა რიგი სიტყვების ამოკითხვა და ანალიზი. საბოლოოდ ტექსტი იქნა გაშიფრული და წაკითხული. ტქესტი შედგება 7 სტრიქონისაგან. הדין קבר א דאבא קנירא יהודה דמתקר נותן משבבה עים הצדיקים עמידתה!‘ עי ם הכשירים რუს. Это гробъ дорогаво (?почтеннаго?) отца Иегуды, прозваннаго Гуркъ. Место его покоя да будет съ благочестивыми, его иоскресение съ (въ обшении съ) праведными. მცხეთის ებრაული ეპიტაფია (1938) Zaitshrift fur Ethnographie von Bastian unda Hartmann, Bd. IV, 1872, გ. წერეთელი, „მცხეთის ახლადაღმოჩენილი ებრაული წარწერა“, თბ., 1940, გვ. 419-425 ↑ Д. А. Хвольсон, «Сборник еврейских надписей, содержащий надгробные надписи из Крыма и надгробные и другие надписи из иных мест, в древнем еврейском квадратном шрифте, также и образцы шрифтов из рукописей от IX-XV столетия», СПБ, 1884, ст. 130-134
ნატროშვილი (მრავალმნიშვნელოვანი)

საკუთარი სახელი ნატროშვილი შეიძლება აღნიშნავდეს ერთ-ერთ შემდეგ პიროვნებათაგანს: ანტონ ნატროშვილი — პედაგოგი, სახალხო განათლების მოღვაწე, ისტორიკოსი არჩილ ნატროშვილი — ზოოტექნიკოს-სელექციონერი გიორგი ნატროშვილი — მწერალი და ლიტერატურათმცოდნე თამაზ ნატროშვილი — მწერალი ილია ნატროშვილი — ჟურნალისტი, ისტორიკოსი